

VLADA REPUBLIKE HRVATSKE

Zagreb, 21. prosinca 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2024. do 2026. godine za nabavu paketa verificiranog streljiva 155 mm za haubice PzH2000HRV |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

Na temelju članka 48. stavka 2. Zakona o proračunu („Narodne novine“, broj 144/21.), a u vezi s člankom 23. stavkom 3. Zakona o izvršavanju Državnog proračuna Republike Hrvatske za 2023. godinu („Narodne novine“, br. 145/22., 63/23. i 129/23.), Vlada Republike Hrvatske je na sjednici održanoj \_\_\_\_\_\_\_\_\_ donijela

**ODLUKU**

**o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2024. do 2026. godine za nabavu paketa verificiranog streljiva 155 mm za haubice PzH2000HRV**

**I.**

Daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2024. do 2026. godine za nabavu paketa verificiranog streljiva 155 mm za haubice PzH2000HRV u ukupnom iznosu od 9.573.413,15 eura, po godinama i iznosima kako slijedi:

Godina Iznos

2024. 810.674,75 eura

2025. 6.518.806,40 eura

2026. 2.243.932,00 eura.

**II.**

Ova Odluka stupa na snagu danom donošenja.

KLASA:

URBROJ:

Zagreb,

P R E D S J E D N I K

mr. sc. Andrej Plenković

**Obrazloženje**

U točki I. daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2024. do 2026. godine za nabavu paketa verificiranog streljiva 155 mm za haubice PzH2000HRV u ukupnom iznosu od 9.573.413,15 eura, od čega u 2024. godini 810.674,75 eura, u 2025. godini 6.518.806,40 eura i u 2026. godini 2.243.932,00 eura.

U kontekstu narušene sigurnosne situacije izazvane ruskom agresijom na Ukrajinu dodatno je istaknuta važnost podizanja spremnosti i daljnjeg razvoja obrambenih sposobnosti. Nabava verificiranog streljiva 155 mm za haubice PzH2000HRV provodi se za popunu nacionalnih zaliha te za implementaciju preuzetih ciljeva sposobnosti u okviru NATO saveza.

Ministarstvo obrane provelo je postupak javne nabave kojim je odabrana ponuda ponuditelja Nexter Munitions iz Francuske Republike te je napravljen prijedlog ugovora s navedenim ponuditeljem, sukladno kojem ukupne obveze Ministarstva obrane iznose 11.262.839,00 eura bez PDV-a, odnosno 14.078.548,75 eura s PDV-om, od čega u 2023. godini 4.505.135,60 eura, u 2024. godini 810.674,75 eura, u 2025. godini 6.518.806,40 eura i u 2026. godini 2.243.932,00 eura.

Potrebna sredstva za 2023. godinu osigurana su u Državnom proračunu Republike Hrvatske za 2023. i projekcijama za 2024. i 2025. godinu na razdjelu i glavi Ministarstva obrane, u programu 2504 Opremanje, modernizacija i izgradnja, aktivnosti A545049 Opskrba materijalnim sredstvima, na računu 32 Materijalni rashodi. Potrebna sredstva za razdoblje od 2024. do 2026. godine planirana su u Prijedlogu državnog proračuna Republike Hrvatske za 2024. i projekcija za 2025. i 2026. godinu, na razdjelu i glavi Ministarstva obrane, u programu 2504 Opremanje, modernizacija i izgradnja, aktivnosti A545049 Opskrba materijalnim sredstvima, na računu 32 Materijalni rashodi.

Točkom II. određuje se datum stupanja na snagu ove Odluke.